
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 597 

24 Απριλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης του Νομικού 
Προσώπου με την επωνυμία «Παιδικός Σταθμός 

Δήμου Αράχθου». 1 

Τροποποίηση της συστατικής πράξης του Νομικού 
Προσώπου του Δήμου Σοφάδων Νομού Καρδί¬ 
τσας με την επωνυμία «Σχολική Επιτροπή Δημο¬ 
τικού Σχολείου και Νηπιαγωγείου Γεφυρίων». 2 


ΑΠΟΦΑΣΕΙ Σ 

Αριθμ. 2090 (1) 


Τροποποίηση της συστατικής πράξης του Νομικού Προ¬ 
σώπου με την επωνυμία «Παιδικός Σταθμός Δήμου 
Αράχθου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 240 του Κώδικα Δήμων 
και Κοινοτήτων (ν. 3463/2006). 

2. Την υπ’ αριθμ. 5236/εγκ.8/26.1.2007 εγκύκλιο του 
ΥΠΕΣΔΔΑ «Συγκρότηση Διοικητικών Συμβουλίων Ιδρυ¬ 
μάτων, Νομικών Προσώπων Δημοσίου Δικαίου και Συν¬ 
δέσμων». 

3. Την υπ’ αριθμ. 40/2007 απόφαση του Δημοτικού 
Συμβουλίου Αράχθου περί τροποποίησης της συστα¬ 
τικής πράξης του Νομικού προσώπου με την επωνυμία 
«Παιδικός Σταθμός Δήμου Αράχθου». 

4. Την υπ’ αριθμ. 20921/19.9.2001 (ΦΕΚ 1271/2001 τ.Β') 
απόφαση του Γ ενικού Γ ραμματέα της Περιφέρειας «Με¬ 
ταβίβαση αρμοδιοτήτων και παροχής εξουσιοδότησης 
υπογραφής αποφάσεων, εγγράφων κ.λπ. στο Γενικό 
Δ/ντή, Δ/ντή κ.λπ. της Δ/νσης Τοπ. Αυτ/σης και Διοίκη¬ 
σης», αποφασίζουμε: 

Η παράγραφος 3 της συστατικής πράξης του Νομικού 
Προσώπου όπως τροποποιήθηκε μεταγενέστερα αντι¬ 
καθίσταται ως εξής: 

Παράγραφος 3η 

Το Νομικό Πρόσωπο διοικείται από δμελές Διοικητικό 
Συμβούλιο αποτελούμενο από: 

α) Τέσσερις (4) Δημοτικούς συμβούλους, από τους 
οποίους ο ένας θα προέρχεται από τη μειοψηφία οι 


οποίοι ορίζονται από το δημοτικό συμβούλιο με τους 
αναπληρωτές τους. 

β)Έναν κάτοικο Αράχθου χρήστη των υπηρεσιών του 
νομικού προσώπου ή κάτοικο με ανάλογη επαγγελματι¬ 
κή ή κοινωνική δράση ή ειδικές γνώσεις σχετικά με το 
σκοπό του νομικού προσώπου, ο οποίος ορίζεται από 
το Δημοτικό Συμβούλιο με τον αναπληρωτή του. 

Το Δημοτικό Συμβούλιο εκλέγει τον Πρόεδρο και Αντι¬ 
πρόεδρο αυτού. 

Από τις διατάξεις της απόφασης αυτής δεν προκαλεί- 
ται δαπάνη εις βάρος του προϋπολογισμού του νομικού 
προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα, 19 Μαρτίου 2007 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης κ.α.α. 

ΧΡΥΣΑΝΘΗ ΜΑΜΑΛΗ 

-♦- 

Αριθμ. 3250 (2) 

Τροποποίηση της συστατικής πράξης του Νομικού Προ¬ 
σώπου του Δήμου Σοφάδων Νομού Καρδίτσας με 
την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Γ εφυρίων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του ν. 2503/1997 (Φ.Ε.Κ. 107/Α') «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 29α του ν. 1558/1985 σχε¬ 
τικά με τον έλεγχο δαπανών που προκαλούν οι διοικη¬ 
τικές κανονιστικές πράξεις. 

3. Τις διατάξεις των άρθρων 240 και 243 του 
ν. 3463/2006 (Δ.Κ.Κ). 

4. Του άρθρου 5 παρ. 8 του ν. 1894/1990 (Φ.Ε.Κ. 110 Α'). 

5. Την υπ’ αριθμ. 5236/8/26.1.2007 εγκύκλιο του Υπουρ¬ 
γείου Εσωτερικών Δημόσιας Διοίκησης και Αποκέντρω¬ 
σης «Συγκρότηση Διοικητικών Συμβουλίων Ιδρυμάτων, 
Νομικών Προσώπων Δημοσίου Δικαίου και Συνδέσμων 
Ο.Τ.Α.». 

6. Την υπ’ αριθμ. 2122/10.5.2001 απόφαση του Γενικού 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γραμματέα Περιφέρειας Θεσσαλίας για παροχή εξουσι¬ 
οδότησης Προϊσταμένου Δ/νσης Τοπικής Αυτοδιοίκησης 
και Διοίκησης Νομού Καρδίτσας. 

7. Την υπ’ αριθμ. 74/2007 απόφαση του Δημοτικού Συμ¬ 
βουλίου Δήμου Σοφάδων με την οποία αποφασίζει την 
τροποποίηση της υπ’ αριθμ. 46/1989 προηγούμενης από¬ 
φασης του Κοινοτικού Συμβουλίου Γεφυρίων, η οποία 
νομιμοποιήθηκε με την υπ’ αριθμ. Β.20886/2.10.1989 από¬ 
φαση του Νομάρχη Καρδίτσας (Φ.Ε.Κ. 805/Β/16.10.1989), 
ως προς τις παρ. 3 και 4 αυτής, οι οποίες αφορούν τη 
Διοίκηση του Νομικού Προσώπου και τη θητεία του Δ.Σ., 
αντίστοιχα, αποφασίζουμε: 

Τροποποιούμε την υπ’ αριθμ. Β.20886/2.10.1989 από¬ 
φαση του Νομάρχη Καρδίτσας (Φ.Ε.Κ. 805/Β/16.10.1989), 
μόνο ως προς τις παρ. 3 και 4 αυτής, οποίες αφορούν τη 
Διοίκηση του Νομικού Προσώπου και τη θητεία του Δ.Σ., 
αντίστοιχα και οι οποίες αντικαθίστανται ως εξής: 

Α. Η παρ.3. αντικαθίσταται ως κατωτέρω: 

«3. Το Νομικό πρόσωπο διοικείται από εννιαμελές (9/ 
μελές) Διοικητικό Συμβούλιο τα μέλη του οποίου, μαζί 
με τους αναπληρωτές τους, ορίζονται από το Δημοτικό 
Συμβούλιο και αποτελείται από: 

α) Το Δήμαρχο ή έναν (1) Δημοτικό Σύμβουλο. 

β) Τέσσερις (4) Δημοτικούς Συμβούλους, εκ των οποί¬ 
ων δύο (2) τουλάχιστον ορίζονται από τη μειοψηφία του 
Δημοτικού Συμβουλίου. 

γ) Τον εκάστοτε Διευθυντή του Δημοτικού Σχολεί¬ 
ου. 

δ) Την εκάστοτε Διευθύντρια του Νηπιαγωγείου. 

ε) Τον Πρόεδρο ή άλλο μέλλος του Τοπικού Συμβου¬ 
λίου Γεφυρίων, που προτείνεται από το οικείο Τοπικό 
Συμβούλιο. 

στ)Έναν (1) εκπρόσωπο των οικείων Συλλόγων Γονέων 


και Κηδεμόνων και αν δεν υπάρχει αντίστοιχος σύλλο¬ 
γος, ένα (1) γονέα μαθητή Δημοτικού ή Νηπιαγωγείου. 

Σε περίπτωση που η μειοψηφία δεν ορίσει συμβούλους 
ή εκείνοι που έχουν οριστεί παραιτηθούν, χωρίς να αντι- 
κατασταθούν, μετέχουν σύμβουλοι της πλειοψηφίας. 

Μετά τον ορισμό των μελών, το Δημοτικό Συμβού¬ 
λιο εκλέγει από τα μέλη αυτά, τον Πρόεδρο και τον 
Αντιπρόεδρο. Στην περίπτωση που ως μέλος έχει ορι- 
σθεί, από το Δημοτικό Συμβούλιο, ο Δήμαρχος αυτός 
αυτοδίκαια καθίσταται και Πρόεδρος του Διοικητικού 
Συμβουλίου του Ν.Π. 

Τον Πρόεδρο του Διοικητικού Συμβουλίου σε περί¬ 
πτωση απουσίας ή κωλύματος αναπληρώνει ο Αντι¬ 
πρόεδρος. 

Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους, με 
απόφαση του Δημοτικού Συμβουλίου για σοβαρό λόγο 
που ανάγεται στην άσκηση των καθηκόντων τους. 

Β. Η παρ. 4 αντικαθίσταται ως κατωτέρω: 

«4. Η θητεία των μελών του Διοικητικού Συμβουλίου 
του Ν.Π. ορίζεται με απόφαση του Δημοτικού Συμβου¬ 
λίου και λήγει πάντοτε με την εγκατάσταση του νέου 
Διοικητικού Συμβουλίου. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Σοφάδων, οικονομικού έτους 2007. 

Κατά τα λοιπά ισχύει η υπ’ αριθμ. 20886/2.10.1989 απόφα¬ 
ση του Νομάρχη Καρδίτσας (Φ.Ε.Κ. 805/Β/16.10.1989). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 26 Μαρτίου 2007 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

